PRIMAT LJUBAVI. ALI KOJE? 


Dr. Jordan Kiiničić 


Povod ovom članku nalazi se u objavljenom prevedenom članku R. 
Bloisteina u SVESCIMA, 1970, br. 17—18, str. 6č^72. Osvrnuo sam se 
već u ovom istom broju BS na dva slučaja kojima je Blcistein pokušao 
dati neosnovano rješenje predbračnih odnosa i kvalifikacije samobluda. 
Ni sadržajnošču, ni dokumentiranošću, ni po samom imenu ne bi 
Bleistein zaslužio ovako širok osvrt, alt destruktivnost iznesene nauke 
sili me da napišem i o ovoj temi, jer već imam dokaza da je članak 
vrlo negativno djelovao i s aspekta falsificiranja autentično shvaćene 
kršćanske ljubavi i njenog primata u kršćanskom životu. 

1. Bleistein ponajprije polazi od konstatacije da je ljubav središnja 
kršćanska norma, pa nastoji i seksualnu etiku uvesti u to središte 
kršćanskog života. Primat ljubavi traži (str. 67) da se seksualnost ne 
precjenjuje, ali niti ne potiskuje. Nas ovdje interesira ovo posljednje. 
Dakle, pisac u ime ljubavi traži slobodu seksualnosti. Ljubav je kra¬ 
ljica svih kreposti. Kršćanin mora dokazati da nesebično ljubi. Ona 
je vrhovno načelo. Spolno područje treba uklopili u tu krepost vredno¬ 
vanja kršćanskog života i djelovanja. Onaj koga Ijubaš tvoj je bližnji, pa 
u partnerstvu s njim dokazuješ da ga ljubiš. Spolnost treba izolirati 
od osjećaja krivnje i grijeha. Tijelo kao takvo mora osjetiti nešto 
od radosne vijesti (str. 68), a to se neće postići drugim putem nego 
ako se udovoljava njegovim prohtjevima na području spolnosti, ali 
tako da se ta spolnost integrira u ljubav. Načelo je jednostavno: primat 
ljubavi po kategoriji partnerstva. Intimni spolni odnosi u predbračnom 
razdoblju, ako su plod ljubavi, znak su da u partnerima ne vlada 
egoizam. Oni se tada iie podaju nasladi iz zabave, nego iz osobne 
ljubavi. Daleko od svake strašljivosti i sumnjičenja partnerstvo postaje 
imperativ, ljubav postaje movens svih odnosa. Moglo bi se reći 
da seksualna ljubav u kršćaninu mora postati i jest po sebi čista, 
hvalevrijedna, preporučljiva itd. 

2. Netko će možda odmah na početku reći da je Bleisteinov članak 
napisan moderno pa se kao takav ima shvatiti, u cijelosti prihvatiti 
ili odbiti, ali da iic trpi diskusije, jer da je to neki »novi« svijet, 

neshvatljiv onima koji su navikli umovati po starijim kategorijama. No 
ta bi primjedba bila deplasirana. Bleistein upotrebljava dobro poznate 
izraze. Ako pak pod tim izrazima razumijeva nešto sasvim drugo, nitko 
ga nije dužan proučavati, ali niti je on imao pravo da išta piše. 

U prvom redu Bleistein ne diferencira pojam ljubav. A mora taj 
pojam diferencirati, jer se upotrebljava u sasvim različitim i ponekad 
vrlo oprečnim, nesvedivim situacijama. I ta različita shvaćanja nisu 
samo baština kršćanske filozofije i teologije nego su baština pogana 
starih i novijih vremena. Izrazom »ljubav« služi se pijanica, egoist, ali 
i vjerni prijatelj, majka, svetac Služi se i homoseksualac, lezbijka, pre- 
Ijubnik, prostitutka, dakle pojam se rabi i na čisto veneričnom pod¬ 
ručju, u bludnosti. 

A to nije čovjeka dostojna ljubav, koja mora biti promišljena 
i svjesno odabrana, altruistička, dobrohotna, prijateljska, majčinska 
i očinska. Svoditi ljubav samo na njenu sjctilnu, prolaznu komponentu, 
znači ispražnjavaii njezin bitni sadržaj, u kojemu se krije i njena 
trajnost, jer .sjetilna uzbuđenja brzo nastaju i brzo prolaze. 

Neoprostivo Je što Bleistein de facto kršćansku ljubav brka 
s bludnom ljubavi. Suvišno je i spominjati da je kršćanska ljubav spa¬ 
sonosna snaga (Tit2,U), dioništvo u božanskoj naravi (2Pl4), dakle 
dioništvo sa Svetim nad svetima. Ona nosi u sebi duh sinovstva 
Božjega (Rim 8,15), pravo građanstva svetih i ukućanstva Božjega 
(Kf2,19). To Je sve nespojivo s kršenjem Božjih zapovijedi, dapače, 
tko veli da ljubi Boga a krši njegove zapovijedi, lažac jc (Iv 14,21; 1 Iv 
2,4 itd.). Teolozi bi rekli; zastupati mišljenje da se mogu svjesno kršiti 
Bo/.jc zapovijedi a nadati se spasenju grijeh je preuzeinosti, dapače 
grijeh protiv Duha Svetoga. 

3. Bleistein brka također pojam ljubavi kao univerzalne kreposti 
i kao zasebne kreposti. Bez sumnje, kršćanska ljubav ima svoj primat 
(1 Kor 13,13), ona vodi prema sjedinjenju s Bogom, ona je sjedinjenje 
s Bogom. To je maksimalna vrednota. Bez te usmjerenosti nijedna 
krepost nema vrijednosti, a po njoj svaka se vrijednošću prebacuje 
u Boga i u vječnost. Ona svim krepostima daje smjer, impuls, oblik, 
zanos (J. K., ZNANOST SPASENJA, Zagreb 1969, sv. III, br, 79). 

Uza sve to treba reći da sveta, kršćanska ljubav nije isto što 
i svaka druga krepost. Ona ne stvara čine ostalih kreposti. Različita su 
i mnogostruka područja na kojima čovjek mora afirmirati svoju vri¬ 
jednost, svoj .suverenitet kralja svemira i djeteta Božjeg. Tako je 
i na području seksualnosti. Tu se čovjek usavršava spolnom čistoćom 
ili pravilnom usmjerenošću na području spolnosti po diktatima razuma, 
vjere i crkvenog učiteljstva. 

Očito je da se kršćansko savršenstvo ne može sastojati od same 
ljubavi. Savršen kršćanin jest savršen i potpun čovjek. Potpun čovjek 
ne može biti ako vrijeđa svoje dostojanstvo, Boga ili bližnjega, na bilo 
kojem području svoje djelatnosti. Kreposti su integralni dijelovi kršćan¬ 
skog savršenstva, a u tom Je savršenstvu ljubav (sveta, spasonosna, 
milosna ljubav) glavni i prvotni element. Kršćansko je savršenstvo u 

totalitetu života i djelovanja. Samo ispravan, krepostan čovjek na pod¬ 
ručju spolnosti može se pozivati na svoj kršćanski pO'Ziv i svoje 
kršćansko dostojanstvo. 

Zbog čega Bleistein dokida ili nastoji dokinuti područje spolnosti 
kao pozornice na kojoj se mogu odigrati prizori krivnje i grijeha? 
Nije važan razlog, važnija je činjenica. A ipak upravo na tom području 
čovjek može izdati svoju čast, sniziti se do nerazumne životinje. Na tom 
je području teško sačuvati ekvilibrij. Sv. pismo na polju spolnosti 
označuje mogućnosti mnogih grijeha (lKor6,10). Mnogih i različitih, 
nesvedivih. Tko počini jedan od tih nereda, ne slijedi da je počinio 
i druge. Isto tako ne slijedi da tko posjeduje krepost ekvilibrija na 
području seksa da taj posjeduje i krepost umjerenosti na području 
hrane i pića. I ljudi to općenito shvaćaju. A penitenti se ispovijedaju 
tako da, osjećajući se krivima na jednom području, ne ispovijedaju 
nužno i drugo, jer ih razlikuju, pa se za svako napose ispovijedaju. 

Uostalom, ako raspravljamo u okvirima kršćanske i katoličke vjere, 
ako priznajemo primat, autoritet i prestiž crkvenog očiteljstva (LG 
br. 25) pa i onda kada Papa ne govori ex cathedra (u svakom slučaju 
taj je autoritet veći nego autoritet i prestiž jednog privatnog teološkog 
pisca, npr. Bleisteina), ne ostaje ni tračak sumnje da spolna čistoća i 
nadalje ostaje krepost, a neuredno upotrcbljavanje spolne aktivnosti 
ostaje bludnost, jedan od glavnih grijeha (Denz K4e si.). 

4. Značajnu jc da biblidsti ne smatraju niti u sv. pismu prikladnim 
svesti sav moralni život na ljubav. Razloga ima više. Činjenica je da 
u atmosferi ljubavi postoje razne kreposti, npr. strpljivost, dobrosti- 
vost, pristojnost, skromnost, ljubav prema pravednosti itd. (IKor 
13,1-13). Što bi ostalo od teksta Sv. pisma kada bismo odbacili sve 
ostale nazive kreposnih vrednota a zadržali samo ljubav? Morali bismo 
govoriti po prilici ovako; ljubav—pravednost, ljubav—strogost, ljubav— 
čednost itd. 

Jasno je da svođenjem svega moralnog vrednovanja na ljubav nije 
raoguče shvatiti ni provesti u djelo diferencirano tretiranje raznoli¬ 
kosti konkretnog djelovanja, npr. diferenciranje spolnosti od praved¬ 
nosti ili drugih kreposti. Tko će i po kojem će kriteriju pojedinac moći 
odrediti granice dopuštenosti ili nedopuštenosti na raznim područjima 
ljudske djelatnosti? Zar sve ostaviti njegovu nahođenju? Subjektivnom 
tumačenju? Časnija je riječ Sv. pisma nego pojedinih teologa. Ostajemo 
na općeprihvatljivim pozicijama sistematizacije moralnog života i djelo¬ 
vanja na razne kreposti, a među njima je ljubav kao kraljica, da, ali 
kraljica koja ne može nastupiti bez dvorjanica (J. K., ZNANOST SPA¬ 
SENJA, sv. I, br. 5, 6, 16; sv. II br. 1 g, h. br. 104; sv. III br. 79; 
sv. IV br. 3, 45: sv. V. br. 103). 

5. Praksa svođenja moralnog djelovanja na jednu krepost, na ljubav, 
ima više razloga. Prije svega time se ističe najširi radijus usmjeravanja 
svakog dobra prema posjedu Boga ili suživota s Bogom, za čim ide 
ljubav. Ona time daje svim krepostima smjer, oblik. Njima zapovijeda. 
Njena je uloga sintetizirati i usmjerivati ispravne čovječje djelatnosti 

prema životu u Bogu. Ta univerzalna djelatnost ljubavi označuje njezin 
primat, i nitko joj taj primat ne može osporiti. 

Recimo da ljubav čovječjoj djelatnosti daje dinamiku, impuls. 
Toliko će kršćanin dokazati svoj kršćanski život, koliko bude proveo 
u život poziv ljubavi. Sv. Pavao govori o Kristu kao svom životu, 
sadržaju svog života (FiI2,21). S punim se pravom možemo pitati; zar 
je lako izgovoriti riječi što ih je izgovorio sv. Pavao? Možemo U o 
običnim smrtnicima reći da sveta ljubav predstavlja suštinu njihova 
života? Da im daje smjer, oblik i svestrano usmjerenje? Da je njihova 
ljubav doista doživljaj? Krist je utjelovljena ljubav, i kršćanin koji živi 
u ozračju svete ljubavi ostvaruje osobit i trajan kontakt s Kristom. 

Neki misle da će naglašavanjem ljubavi djelovati apologetskije 
u ovo naše doba koje je prezasićeno izrazom »ljubav«. Ta nada dosta 
je labava. Labava, jer taj izraz može označavati bezbroj različitih 
vrednota. Labava, jer se taj izraz sve više u običnom žargonu svodi 
na seksualnu, veneričnu ljubav, a to je za kršćanina grešna ljubav. 
Venerična je ljubav jedina koju sveta ljubav ne može integrirati, 
nego je isključuje. A nije li isto tako moguće da oni koji se približe 
slušajući tako čarobnu riječ otidu razočarani zauvijek jer nisu dočekali 
šio su očekivali? Osjetili su da kršćanska ljubav postaje maksimalni 
zahtjev i to takav da isključuje upravo onaj oblik ljubavi koji su 
oni obožavali... Potrebno jc doista demitizirati ljubav i češće rabiti 
njene sinonime kao što su vršenje Božje volje, njegovih zapovijedi, 
život po Božjim smjernicama itd. 

Spccilična jc kršćanska ljubav samo ona spasonosna, miiosna. 
Ali i nevjernici, pogani, čine neka dobra djela, na primjer altruistička 
djela, djela solidarnosti, socijalne skrbi za sirom^c. Mogu li se ta 
djela svesti na spasonosnu ili milosnu kršćansku ljubav? Njihova djela, 
ako su ispravna ili poštena, predstavljaju istinske, prave kreposti, prava 
dobra djela, ali nepotpuna, jer nemaju nadnaravnog izvora i usmjerenja 
(sv. Toma, II-II, q. 23,7). Sva ta njihova ispravna djelatnost ostaje sa 
•svom svojom vrijednošću zatvorena unutar granica vremena i prostora. 
A kršćanin ne postoji niti može postojati bez povezanosti s transcen- 
dentnim svijetom. Svoditi kršćanstvo samo na horizontalu, prema 
dolje, znači sakatiti ga, osiromašiti ga. Kršćanski je život integralan 
život, totalitetni život. 

6. Jedna od temeljnih pretjeranosti Bleisteinova članka leži također 
u pseudorealizmu. On smatra da je moguće i da je poželjno tako naivno 
i djetinjski tretirati tijelo i prihvaćati njegove prohtjeve da iščezne svaka 
dijalektika, svaka proturječnost između duha i tijela, milosti i neuredne 
prirode u čovjeka. To je, velim, pseudorealizam, jer kršćanin zna za 
prirođeni defektibilitet svakog čovjeka kao ostavštinu prirodnog pro¬ 
cesa rađanja od pračovjeka. I tom se defektibilitetu nitko ne može 
oteti. Pojedinac će taj žalac osjećati više ili manje, ali nitko ne može 
reći da Je od njega potpuno imun. Ignorirati tu činjenicu znači upadati 
u utopijski, iluzorni optimizam, pseudorealizam. 

Ukloniti opasnu asocijaciju ljubavi i spolnosti s grijehom i kriv- 

njom, kako poziva Bleistein? Otkriti tijelo tako, isticati ga i davali 
mu riječ dotle da ono vodi razum, a ne da razum njemu diktira? 
Da je te riječi napisao koji psihoanalitičar, ateistički psiholog, poziti¬ 
vistički psihijatar i si., moglo bi se prihvatiti kao podatak na području 
pozitivnih znanosti bez osvrta na crkvenu, kršćansku i katoličku nauku. 
Jer »psihoanalitička istraživanja čovječjih instinkata, osobito istra¬ 
živanja na neuropatskom i seksualnom polju, obukla su u znanstveni 
rječnik zajedničko empirijsko iskustvo erotičkih strasti, i neki od 
predstavnika tih istraživanja uzvisili su te strasti kao nova i prava 
otkrića čovjeka« (Pavao VI. dne 31. III. 1971, u L’Oss. ROM. od 
1. IV. 1971). 

Kršćanin nikada ne može totalitetno govoriti prescindirajući od 
etičko-moralne, recimo točnije: od teologalne moralne dimenzije. Ko¬ 
liko je vječno spasenje vrednije od svih ostalih ovozemnih preokupacija, 
toliko je i teologalno-moralna dimenzija važnija od svih ostalih u čo¬ 
vječjem životu na zemlji. A što nas poučava ta teologalno-moralna 
dimenzija? 

»Tijelo«, osobito u mladosti, ne zaslužuje stopostotno povjerenje. 
Krhko Je. Ono je kao sinonim za sjeiilnu ncdiscipliniranost. U njemu 
se poigrava pogibeljna tizička snaga i dinamika ili u kontrastu ili 
konspiraturno s duhovnim senzibilitetom. U tijelu sc ostvaruje niska, 
animalna strast, venerična naslada, popuštanje instinktima na štetu du¬ 
hovnog zdravlja i duševne ravnoteže. Čovjek u vlasti tijela ne shvaća 
uopće ono što šapće Duh (1 Kor2,14). Razumije se, ne mora netko 
prihvaćati kršćansku nauku o kongcoitalnoj disharmoniji u etičko-li- 
zičko-psihološkom kompleksu svakog čovjeka kao posljedicu iskonskog 
grijeha, ali kršćanin se bez le nauke ne može pravilno ni na kojem 
životnom području orijentirati. Nije moguća kršćanska pedagogija, 
osobito seksualna, bez tc istine o iskonskom đelektibilitetu ili grijehu. 
Ako ćemo govoriti o nekoj moralnoj ekologiji, govori Papa (nav. mj.), 
ustvrdit ćemo da čovjek može sačuvati svoj suverenitet na seksualnom 
području, ali reći ćemo također da mu spolna čistoća ostaje uvijek kao 
neko oslobođenje, otmjenost duha, dokaz zrelosti i gospodstva nad 
sobom, pročišćena spoznaja života, lucidnost i prodornost. »Čistoća je«, 
nastavlja Papa, »adekvatni uvjet ljubavi, istinske ljubavi, bilo naravne 
bilo nadnaravne, posvećene Jedino nebeskom kraljevstvu« (isto mj.). 

7. Po nekoj gvozdenoj logici, ili bolje sofistici, i Bleistein luta po 
stranputicama utapanja pojedinca u društvo ili zajednicu. Toliko na- 
glašuje odnos čovjeka prema drugomu, toliko »otvara« čovjeka prema 
bližnjemu da bližnjega pretvara u nekog boga, suverenu normu dobra 
i zla. Da, u Bleisteinovu rječniku partnerstvo je norma dobra i zla, 
kao da čovjek pojedinac nije prije svega i nadasve u sebi i za sebe 
krojač svoje sudbine, nosilac sretne ili nesretne vječnosti. O tome 
sam pisao na drugom mjestu, u drugom osvrtu na ovaj isti članak 
Bleisteinov. Naglašujem: nema sumnje da je čovjek društveno biće, 
ali prije svega čovjek je zasebno biće, strukturiran kao subjekt ili no¬ 
silac odgovornosti u sebi i za sebe. Njegova društvenost spada na 

njegovu narav, ali kao protegnuće ili primjena njegove bitne struktu- 
riranosti. JA sam prije JA u sebi i za sebe nego u tebi i za tebe. 
To je istina koja se temelji na ontološkom promatranju, slaže se pot¬ 
puno s datostima psihologije, a svi je normalni ljudi u svojim po¬ 
stupcima provode u djelo, pa zacijelo i Bleistein, jer i za njega vrijedi 
zapovijed da ljubi bližnjega kao SAMOGA SEBE, a ne sebe kao 
bližnjega. 

Može li se ostvariti Bleisteinova vizija čovjeka koji očijuka s Ve¬ 
nerom a ujedno pravilno osjeća radosnu vijest Evanđelja i ne osjeća 
krivnje ni grijeha? Smatram da u morale! za ljude ta vizija ili iluzija 
nije moguća, nije zamisljiva. Može li netko krasti, ozloglašivati, stva¬ 
rati ubojite planove, mrziti u duši i si., a pri tome osjećati nešto od 
»radosne vijesti« Evanđelja? Ako riječi Sv. pisma i teologa imaju uopće 
ikakva smisla, ako nešto znače, tada Bleisteinov članak treba zabaciti 
u cijelosti. »Riječi prvih svjedoka, i poslužitelja riječi, onih koje je 
Duh pokrenuo da autentično izraze otajstvo njegova pojavka među 
ljudima, ostat će zauvijek osnovna norma svega što će se o Kristu 
reći sve do kraja vjekova« — rekao je Pavao VI. (vidi taj govor u 
BS, 1970, br. 4, str. 385). Onima koji misle da bilo na kojem području 
treba više služiti čovjeku. Papa odgovara da između dvije vjernosti — 
vjernosti objavljenoj Riječi i vjernosti današnjem čovjeku — ne može 
i ne smije biti suprotnosti. Vjernost Bogu, Riječi, sadrži apsolutnu i 
nezamjenjivu normu, a druga samo sugerira modalnosti prevođenja i 
tumačenja poruke. 

Kako ćemo govorili današnjem čovjeku? Povlađivali njegovim 
instinktima? Pratiti ga na njegovim lutanjima? Stvarati kompromise? 
Samo je jedan odgovor: Odvažno propovijedanje križa i uskrsnuća 
u pouzdanoj sigurnosti da takva poruka ima svoj odjek i u srcu mo¬ 
dernog čovjeka, rekao je Papa u spomenutom govoru. Govoriti toplo 
i odlučno. Jer nema drugog imena u kojemu bi se ljudi mogli spasiti 
osim u imenu Krista, našeg Gospodina (Dj 4, 12). Sekularizacija i na¬ 
turalizacija, od kojih boluju i neki crkveni pisci, kao da zaboravljaju 
ponekad nesvedivu oprečnost između ljudske i Božje muđrosli (1 Kor, 1, 
18; 2, 14; 3, 19). 

8. Na koncu bih sebi i drugima naglasio da je velika odgovornost 
teologa, napose moralista, pred pomisli da će se neki povesti za nji¬ 
hovim riječima i provoditi ih u djelo, a te riječi možda sadrže neistinu 
ili pravo zastranjenje. Savjetnik lako postaje suuzročnik, a suuzročnik 
je krivac i nosi odgovornost za sve zlo što je drugi, povodeći se za 
njegovim riječima, izveo, a ne bi bio to učinio da nije čitao piščeve 
riječi i slijedio savjete. Na toj se ideji stvara i pojam odgovornosti 
koja traži naknadu. 

Jesu li svi ovi i drugi pojmovi, npr. pojam sablazni, pojam dužne 
brige za bližnjega, izbrisani iz popisa evanđeoskih faktora života? Ne, 
iako ih neki zaboravljaju. Katolička, vjerska štampa uvijek mora biti 
apostolska, konstruktivna. Jer posao je spasenja iznad svih poslova. 
Ako je to istina, članak Bleisteinov ne samo da nije prihvatljiv, on je 
vrijedan osude. 

SIJMMARIUM: In linguam croaticam translatus apparuit articulus quem P. R. 
Bleistein in germanica lingua conscripsit. P. Bleistein relationes intimas ac 
venericas ante matrimonium posse coniungi putat cum possibilitate veri amo- 
ris christiani. Ergo pro Bleistein famquarn norma boni et mali exurgit: amor 
quatenus cum alio condivisus. — Ad haec replicat P. J. Kuničić observando 
non pauca. Non existit, nec existere potest verus amor christianus qui con- 
tra Dei mandata agit. Corpus hominis peccato originali infectum nequaquam 
sanctum, eius instinctus nullo modo suprema possunt esse norma boni vel 
mali. Nec in mundo christiano, nec in itlo bibJicistico possibile est totam 
điversitatem ac multiplicitatem vitae concretae ađ unam, esto charitatem, 
reducere. Caeteroquin, nequit cxistere theologus. christianus inquam, qui 
contemncndo quae ab Ecclesiae Magisterio et sensatis theologhis đicuntur, 
tam contraria et contradictoria asserat suasque assertiones nullis argumentis 
fulciat. Hoc multiplici ex pa?le dignum est ut respuatur, et quidcm simplici- 
ter, non negata immensa responsabilitate cooperationis positivae in peccatis 
aliorum quam scriptor similium assertionum, recta aliunde intentione, lam- 
quam consiliarius a se repellere ncquil. 

